12. ข้อมูลอื่นที่เกี่ยวข้อง

1.  ความรับผิดชอบต่อสังคม ชุมชน และสิ่งแวดล้อม

ปี 2555 ธนาคารดำเนินกิจกรรมเพื่อสังคมภายใต้โครงการพัฒนาคน พัฒนาชาติ กับเกียรตินาคิน
อย่างต่อเนื่อง และได้ขยายผลสู่กิจกรรมให้ความรู้ทางการเงินอีกหลายกิจกรรม เพื่อนำความรู้
ความเชี่ยวชาญของพนักงานและธุรกิจมาใช้สร้างประโยชน์สู่สังคมอย่างแท้จริง
ขณะเดียวกันพนักงานได้แสดงพลังจิตอาสามากขึ้นอย่างมีนัยสำคัญผ่านการดำเนินโครงการพัฒนาสังคมร่วมกับชุมชนมากถึง
92 โครงการ และกิจกรรมช่วยเหลือผู้ประสบอุทกภัยครั้งใหญ่ที่ผ่านมา
ซึ่งได้ยืนยันถึงปณิธานความรับผิดชอบต่อสังคมของกลุ่มธุรกิจเกียรตินาคิน ตั้งแต่เริ่มดำเนินธุรกิจที่ว่า
“เกียรตินาคินไปอยู่ที่ไหนก็ต้องเป็นส่วนหนึ่งที่ร่วมพัฒนาให้ชุมชน สังคมแห่งนั้นเจริญ
เมื่อธุรกิจประสบความสำเร็จก็ต้องเอื้อเฟื้อผู้อื่น” โดยแบ่งการดำเนินกิจกรรมออกเป็น 3 ด้านได้แก่

1.  การส่งเสริมการศึกษา

2.  การพัฒนาจริยธรรมและภูมิคุ้มกันสังคม

3.  การบรรเทาทุกข์และสาธารณกุศล

การดำเนินธุรกิจอย่างรับผิดชอบต่อสังคมที่ทำมาอย่างต่อเนื่องและมุ่งพัฒนาคุณภาพการสร้างประโยชน์ให้สังคมอย่างจริงจัง
ส่งผลให้ธนาคารได้รับความเชื่อมั่นจากองค์กรต่าง ๆ อาทิ
ตลาดหลักทรัพย์แห่งประเทศไทยร่วมกับวารสารการเงินธนาคารมอบรางวัลบริษัทจดทะเบียนด้านความรับผิดชอบต่อสังคมดีเด่น
(Outstanding CSR Awards) จากเวที SET Awards 2012 และวารสาร Corporate
Governance Asia มอบรางวัล CG Asia Recognition Awards 2012 เป็นต้น

ในปี 2555
ทางธนาคารมุ่งเน้นการนำความเชี่ยวชาญทางด้านการเงินมาสร้างประโยชน์ให้กับพนักงานและสังคมภายนอกจึงได้พัฒนาและต่อยอดการให้ความรู้ด้านการบริหารเงินภายใต้โครงการ
“KK ฉลาดบริหารเงิน” (KK Financial Literacy)
ซึ่งเป็นกิจกรรมใหม่ภายใต้โครงการพัฒนาคน พัฒนาชาติ กับเกียรตินาคิน
มุ่งเน้นการให้ความรู้บนพื้นฐานปรัชญาเศรษฐกิจพอเพียงในเรื่องการบริหารการเงิน 4 ด้าน คือ
รายได้ ทรัพย์สิน ความเสี่ยง และหนี้ กับกลุ่มเป้าหมายทั้งภายในและภายนอกองค์กร อาทิ พนักงาน
ลูกค้า เยาวชน และชุมชนในรอบสาขา

1.  ด้านส่งเสริมด้านการศึกษา

  ธนาคารตระหนักและมองเห็นคุณค่าทางการศึกษาซึ่งเป็นเครื่องมือที่จะพัฒนาคุณภาพชีวิตของคนในสังคมให้ดีขึ้นจึงดำเนินโครงการต่างๆ
  ดังนี้

-   โครงการมอบทุนการศึกษา ร่วมกับมูลนิธิเกียรติร่วมมิตรเพื่อการศึกษา

  ธนาคารร่วมกับมูลนิธิเกียรติร่วมมิตรเพื่อการศึกษามอบทุนการศึกษา
  สร้างอาคารเรียนและสนับสนุนอุปกรณ์ทางการศึกษาให้แก่เยาวชนด้อยโอกาสทั่วประเทศในระดับชั้นอนุบาล-มัธยมศึกษา
  ตั้งแต่ปี 2514 จนถึงปัจจุบัน โดยในปี 2555 มีนักเรียนได้รับทุนจากโครงการทั้งหมด 300 คน
  นอกจากนี้ ยังจัดอบรมความรู้ทางการเงินเบื้องต้นซึ่งเป็นหนึ่งในกิจกรรม “KK ฉลาดบริหารเงิน”
  (KK Financial Literacy) ให้กับผู้ปกครอง ครู
  และนักเรียนในโรงเรียนหนองจอกพิทยานุสรณ์ โรงเรียนหองจอกกงลิบฮัวเคียว
  โรงเรียนประชาศึกษา ซึ่งเป็นโรงเรียนที่ได้รับทุนในโครงการนี้ด้วย

-   โครงการทุนการศึกษาต่อเนื่องระดับปริญญาตรี Kiatnakin Responsibility
    Scholarships

  ที่ผ่านมาธนาคารจัดโครงการมอบทุนการศึกษาต่อเนื่องระดับปริญญาตรี Kiatnakin
  Responsibility Scholarships ร่วมกับจุฬาลงกรณ์มหาวิทยาลัย มหาวิทยาลัยธรรมศาสตร์
  และกองบัญชาการตำรวจนครบาล โดยทุนดังกล่าวจะมอบให้กับนิสิตนักศึกษาทั่วไป
  บุตรของพนักงานธนาคารและบุตรของตำรวจนครบาลที่มีความประพฤติดี
  มีจิตอาสาที่จะบำเพ็ญประโยชน์ต่อสังคมที่ศึกษาอยู่ในสองสถาบันดังกล่าว โดยในปี 2555
  ทางธนาคารได้จัดเสวนาเรื่อง “แบบฉบับความสำเร็จของผู้บริหารยุคใหม่”
  ให้แก่ผู้ได้รับทุนการศึกษาเพื่อเป็นแนวทางในการเตรียมความพร้อมสู่ความสำเร็จในการประกอบอาชีพในอนาคตและเปิดโอกาสให้นิสิต
  นักศึกษาได้สานสัมพันธ์และสร้างเครือข่ายระหว่างกัน
  พร้อมทั้งร่วมแสดงความยินดีกับนักศึกษาผู้ที่สำเร็จการศึกษาในปี 2554
  ซึ่งเป็นรุ่นแรกของโครงการ จำนวน 30 คน จากนิสิตนักศึกษาที่ได้รับทุนทั้งสิ้น 91 คน

-   โครงการประกวดแผนธุรกิจภาษาอังกฤษ The mai Bangkok Business Challenge
    @Sasin

  ธนาคารสนับสนุนการแข่งขันแผนธุรกิจภาษาอังกฤษ The mai Bangkok Business
  Challenge @ Sasin ซึ่งจัดโดยสถาบันบัณฑิตบริหารธุรกิจศศินทร์ แห่งจุฬาลงกรณ์มหาวิทยาลัย
  ร่วมกับตลาดหลักทรัพย์ เอ็ม เอ ไอ ต่อเนื่องเป็นปีที่ 10
  เพื่อเป็นเวทีให้นิสิตนักศึกษาระดับปริญญาโทได้แสดงศักยภาพในการเสนอแผนธุรกิจระดับสากลและส่งเสริมการเรียนรู้ทักษะในการนำเสนอแผนธุรกิจสำหรับผู้ประกอบการใหม่โดยทีมชนะเลิศจะได้รับถ้วยพระราชทานจากพระบาทสมเด็จพระเจ้าอยู่หัวภูมิพลอดุลยเดช

-   โครงการจักรยานเพื่อน้อง

  ธนาคารเกียรตินาคินร่วมกับมูลนิธิศุภนิมิตแห่งประเทศไทยดำเนินการเพิ่มโอกาสทางการศึกษาต่อเนื่องให้เยาวชนโดยการมอบจักรยานให้โรงเรียนในพื้นที่ห่างไกลจัดสรรให้นักเรียนยืมใช้เป็นพาหนะในการเดินทางมาเรียนหนังสือ
  ทำให้ไม่ต้องหยุดเรียนเนื่องจากอุปสรรคในการเดินทาง นับตั้งแต่ปี พ.ศ. 2545 จนถึงปัจจุบัน
  โดยในปี 2555
  ที่ผ่านมาธนาคารบริจาคจักรยานเพื่อนักเรียนใช้เป็นพาหนะในการเดินทางไปโรงเรียนแล้วกว่า
  100 คัน ใน 5 จังหวัดทั่วประเทศไทย

1.  การพัฒนาจริยธรรมและภูมิคุ้มกันสังคม

-   โครงการพัฒนาจิตให้เกิดปัญญาและสันติสุข

  ธนาคารร่วมกับยุวพุทธิกสมาคมแห่งประเทศไทย ในพระบรมราชูปถัมภ์ ตั้งแต่ปี 2537 ถึงปัจจุบัน
  ดำเนินโครงการพัฒนาจิตให้เกิดปัญญาและสันติสุข เพื่ออบรมธรรมะและปฏิบัติธรรมให้แก่ผู้บริหาร
  พนักงาน ลูกค้า และผู้สนใจทั่วไป

-   โครงการ KK ฉลาดบริหารเงิน

  ธนาคารเผยแพร่ความรู้ทางการเงินให้กับพนักงานธนาคารทุกคนผ่านสื่อต่างๆ อย่างต่อเนื่อง และ
  จัดอบรมหลักสูตร KK ฉลาดบริหารเงิน (KK Financial Literacy)
  เพื่อพัฒนาทักษะการบริหารรายรับ รายจ่าย การออม การลงทุน
  ความเสี่ยงและหนี้สินให้กับกลุ่มพนักงานทำความสะอาด พนักงานรักษาความปลอดภัย
  พนักงานขับรถ และพนักงานรับส่งเอกสารที่ปฏิบัติงานประจำอยู่ในสำนักงานใหญ่ จำนวน 30 คน

  จากการติดตามประเมินผลในเดือนพฤศจิกายน
  พบว่าผู้เข้ารับการอบรมส่วนใหญ่มีการวางแผนจัดการทางการเงินที่ดีขึ้น
  โดยผู้ที่มีภาระหนี้สินจะมุ่งลดภาระค่าใช้จ่ายที่ไม่จำเป็นลง เพื่อออมไว้สำหรับการชำระหนี้
  และบางรายสามารถออมเงินได้ถึงร้อยละ 70 ของเงินเดือนเพื่อนำไปลงทุนสร้างอาชีพเสริม

-   โครงการส่งเสริมการออมดีเด่น ร่วมมูลนิธิดวงประทีป

  ธนาคารร่วมกับมูลนิธิดวงประทีปจัดโครงการส่งเสริมการออมดีเด่นต่อเนื่องเป็นปีที่ 11
  เพื่อสนับสนุนกิจการสหกรณ์บริการในชุมชนคลองเตย
  และมอบรางวัลให้สมาชิกสหกรณ์ที่มีวินัยทางการเงิน
  พร้อมทั้งร่วมจัดเสวนาเน้นการมีส่วนร่วมของชุมชนเพื่อแลกเปลี่ยนแนวคิดเกี่ยวกับความจำเป็นของการออมและการบริหารจัดการทางการเงินที่ดี
  ปัจจุบันสหกรณ์ดังกล่าวมีสมาชิกประมาณ 1,700 คน
  และสามารถเพิ่มจำนวนผู้มีวินัยทางการเงินได้ร้อยละ 30 ต่อปี

-   โครงการอบรมเยาวชนสัมพันธ์ ต้านภัยยาเสพติด

  ธนาคารสนับสนุนการจัดโครงการอบรมเยาวชนสัมพันธ์ต้านภัยยาเสพติดโดยศูนย์เยาวชนสัมพันธ์
  กองบัญชาการตำรวจนครบาล ต่อเนื่องเป็นปีที่ 8
  เพื่อให้ความรู้แก่เยาวชนในกรุงเทพมหานครถึงโทษภัยยาเสพติด
  และการป้องกันตนจากภัยสังคมในรูปแบบต่างๆ ในปี 2555 มีนักเรียนเข้ารับการอบรม 3,000
  คนจาก 9 โรงเรียนในสังกัดกรุงเทพมหานคร

-   พิธีถวายผ้าพระกฐินพระราชทาน ณ วัดเจ็ดยอด จ.เชียงใหม่

  ธนาคารร่วมสืบทอดพระพุทธศาสนาด้วยการอัญเชิญผ้าพระกฐินพระราชทานจากพระบาทสมเด็จพระเจ้าอยู่หัวภูมิพลอดุลยเดชไปถวายแด่พระสงฆ์
  ณ วัดเจ็ดยอด อำเภอเมือง จังหวัดเชียงใหม่ โดยมีข้าราชการ ลูกค้า
  และประชาชนผู้มีจิตศรัทธา เข้าร่วมในพิธี

1.  ด้านบรรเทาทุกข์และสาธารณกุศล

  ความเสียหายที่เกิดขึ้นจากอุทกภัยในปี 2554 ส่งผลต่อชีวิตและทรัพย์สินคนไทยในช่วงปี 2555
  เป็นอย่างยิ่ง ธนาคารจึงได้ดำเนินการช่วยเหลือบรรเทาและเยียวยาผู้ประสบภัยผ่านโครงการ
  “KK รวมน้ำใจช่วยผู้ประสบภัย” และได้ดำเนินงานสาธารณกุศลร่วมกับหน่วยงานอื่นๆ อาทิ

-   โครงการแนวร่วมดูแลคูคลอง

  ธนาคารร่วมกับสถาบันไทยพัฒน์ดำเนินโครงการแนวร่วมดูแลคูคลองซึ่งเป็นโครงการที่ริเริ่มโดยกระทรวงการคลัง
  มุ่งปลูกฝังจิตอาสาของชุมชนในการดูแลรักษาคูคลองให้สะอาด
  สามารถเป็นทางระบายน้ำที่มีประสิทธิภาพในสถานการณ์น้ำท่วม โดยจัดอบรมหลัก 5ส.
  วิธีการวัดอัตราการไหลของน้ำและวัดระดับน้ำ
  รวมไปถึงการให้ความรู้พื้นฐานทางการเงินด้วยแนวคิด “คูคลองน้ำใส ใส่ใจบ้าน สุขใจเงิน”
  แก่สมาชิกชุมชนหนองปลาหมอ เขตหนองจอก
  คณะนักเรียนจากโรงเรียนหนองจอกพิทยานุสรณ์และโรงเรียนสอนศาสนามัสยิดอัรเราะห์มาน

-   กิจกรรมบริจาคโลหิตประจำไตรมาส

  ในปี 2555 ธนาคารโดยสำนักงานใหญ่ร่วมกับศูนย์บริการโลหิตเคลื่อนที่
  สภากาชาดไทยและมหาวิทยาลัยศรีนครินทรวิโรฒ จัดกิจกรรมบริจาคโลหิต 4 ครั้ง
  ถวายเป็นพระราชกุศลแด่พระบาทสมเด็จพระเจ้าอยู่หัวและเฉลิมพระเกียรติ 80 พรรษามหาราชินี
  เพื่อช่วยบรรเทาภาวะขาดแคลนโลหิตสำหรับใช้รักษาผู้เจ็บป่วย ณ อาคารเค ทาวเวอร์

-   กิจกรรมสาธารณกุศลอื่นๆ

-   ร่วมกับสภากาชาดไทยสนับสนุนโครงการ “ซาบีนา ปันพลังรัก มอบพลังใจ
    เย็บเต้าสู้ภัยมะเร็งเต้านม เฉลิมพระเกียรติ 80 พรรษาสมเด็จพระนางเจ้า ฯ
    พระบรมราชินีนาถ”

-   สนับสนุนการจัดวิปัสสนากรรมฐาน ของมูลนิธิคุณแม่ ดร. สิริ กรินชัย ณ
    ศูนย์ปฏิบัติธรรมพรหมสิริธรรมสถาน จังหวัดนครศรีธรรมราช และ วัดแหลมมะเกลือ
    จังหวัดนครปฐม

-   สนับสนุนโครงการ ค่ายอาสาพัฒนาชนบท INTERCAMP ซึ่งจัดโดยนักศึกษาทุน Kiatnakin
    Responsibility Scholarships มหาวิทยาลัยธรรมศาสตร์

-   สนับสนุนสภาสตรีแห่งชาติในพระบรมราชินูปถัมภ์จัดกิจกรรมเสวนาหัวข้อ “สูตรลับทายาทธุรกิจ
    ปูทางสู่ AEC" เนื่องในวโรกาสมหามงคลเฉลิมพระชนมพรรษา 80 พรรษา
    สมเด็จพระนางเจ้าสิริกิติ์ พระบรมราชินีนาถ และโอกาสครบรอบ 10
    ปีแห่งการได้รับพระราชทานวันสตรีไทย

-   สนับสนุนการจัดคอนเสิร์ตกองทัพเรือ เฉลิมพระเกียรติสมเด็จพระนางเจ้าพระบรมราชินีนาถ

    1.  ขับเคลื่อน CSR ด้วยพนักงานจิตอาสา (CSR Agent)

  ธนาคารขับเคลื่อน CSR ด้วยความร่วมมือของพนักงานจิตอาสา (CSR Agent) จำนวน 115 คน
  จากทุกหน่วยงานและทุกสาขาทั่วประเทศที่เข้ามาทำหน้าที่เสริมการสื่อสารระหว่างสำนักงานใหญ่กับพนักงานทุกคนในการสร้างความรู้และความเข้าใจเรื่องความรับผิดชอบต่อสังคมอันเริ่มจากการทำงานอย่างมีจริยธรรมในวิชาชีพและมุ่งปรับปรุงกระบวนการทำงานให้มีประสิทธิภาพ
  เพื่อพัฒนาคุณภาพและประสิทธิภาพในการให้บริการแก่ลูกค้า ขณะเดียวกัน CSR Agents
  จะเป็นผู้รวบรวมข้อเสนอและปัญหาต่างๆ
  เพื่อเป็นข้อมูลให้กับปรับปรุงคุณภาพการดำเนินงานด้านความรับผิดชอบต่อสังคม

2.  กระบวนการรับผิดชอบต่อสังคมและสิ่งแวดล้อมในการทำงาน

  ธนาคารมุ่งพัฒนากระบวนการรับผิดชอบต่อสังคมและสิ่งแวดล้อมในการทำงาน (CSR in
  process) ด้วยการดำเนินงานตามหลักบรรษัทภิบาลและมุ่งปรับปรุงกระบวนการทำงานภายใน
  อาทิ

-   กำหนดนโยบายภาพรวม แนวทางปฏิบัติ
    และสนับสนุนให้พนักงานปฏิบัติตามจริยธรรมทางวิชาชีพและจรรยาบรรณทางธุรกิจตามหลักธรรมาภิบาล

-   มีนโยบายจัดซื้อจัดจ้างอย่างเป็นธรรม

-   คัดเลือกลูกค้าที่ปฏิบัติตามหลักธรรมาภิบาลและคำนึงถึงชุมชนและสิ่งแวดล้อม

-   กระจายโอกาสในการเข้าถึงแหล่งเงินทุนให้กับประชาชนในพื้นที่ห่างไกล

-   เน้นการให้สินเชื่อเช่าซื้อรถยนต์พาณิชย์กับผู้ที่เข้าถึงแหล่งเงินทุนได้ยากเพื่อสร้างงาน
    สร้างธุรกิจ

-   จัดโครงการประกวดแผนธุรกิจโครงการอสังหาริมทรัพย์ “KK Biz RE Innovation
    Awards 2012” สำหรับนิสิตและประชาชนทั่วไป

-   จัดตั้ง KK iCube ซึ่งเป็นสถาบันการอบรมด้านการลงทุนที่ก่อตั้งโดยบริษัทหลักทรัพย์
    เกียรตินาคิน จำกัด (KKS) เพื่อให้ความรู้กับบุคคลทั่วไป

    1.  กิจกรรมเพื่อสังคมซึ่งดำเนินการโดยพนักงานของธนาคารทั่วประเทศ

  ในปี 2555 พนักงานของธนาคารได้ริเริ่มดำเนินกิจกรรม ร่วมกับชุมชนรอบสาขาต่างๆ รวมทั้งสิ้น
  41 โครงการ อาทิ

-   โครงการสานฝัน ห้องสมุด 3 ดี
    เพื่อมอบหนังสือและครุภัณฑ์ประจำห้องสมุดให้กับโรงเรียนวัดบ้านน้อย ตำบลดอนเจดีย์
    อำเภอพนมทวน จังหวัดกาญจนบุรี

-   โครงการเกียรตินาคินส่งเสริมเยาวชนรักการออม ร่วมกับชุมชนบ้านศิลปิน
    ชุมชนริมคลองบางหลวง เขตภาษีเจริญ
    กรุงเทพมหานครสร้างจิตสำนึกให้เยาวชนเห็นความสำคัญของการออมเงิน

-   โครงการ KK ปันรักให้น้อง เพื่อบูรณะศูนย์พัฒนาเด็กก่อนเกณฑ์วัดแสงอรุณ อำเภอควนเนียง
    จังหวัดสงขลา

-   โครงการเปิดโลกกว้างสู่การเรียนรู้ เพื่อสนับสนุนการปรับปรุง ซ่อมแซม ห้องสมุด
    โรงเรียนบ้านบง ตำบลนาป่า อำเภอเมือง จังหวัดเพชรบูรณ์

-   โครงการ KK ชัยภูมิรวมใจเพื่อน้อง
    เพื่อจัดกิจกรรมส่งเสริมการศึกษาให้กับโรงเรียนโสตศึกษาจังหวัดชัยภูมิ

-   โครงการสนับสนุนอุปกรณ์การศึกษาแก่ศูนย์พัฒนาเด็กพิการ จ. พะเยา
    เพื่อมอบเครื่องคอมพิวเตอร์ เครื่องปริ้นเตอร์ และตู้เหล็กบานเลื่อน
    ให้แก่ศูนย์การศึกษาพิเศษประจำ จังหวัดพะเยา

  ในปี 2555 ธนาคารดำเนินกิจกรรมเพื่อสังคมภายใต้โครงการพัฒนาคน พัฒนาชาติกับเกียรตินาคิน
  อย่างต่อเนื่อง และมุ่งเน้นการให้ความรู้พื้นฐานทางการเงินภายใต้โครงการ “KK
  ฉลาดบริหารเงิน” (KK Financial Literacy) ต่อกลุ่มเป้าหมาย อันเป็นการนำความรู้
  ความเชี่ยวชาญขององค์กรมาสร้างประโยชน์อย่างแท้จริงให้กับสังคม
  เป็นการยืนยันถึงปณิธานของเกียรตินาคินที่ว่า “เกียรตินาคินไปอยู่ที่ไหน
  ต้องเป็นส่วนหนึ่งที่ไปช่วยพัฒนาให้ชุมชนแห่งนั้นเจริญขึ้น
  เมื่อธุรกิจประสบความสำเร็จก็ต้องเอื้อเฟื้อผู้อื่น” ได้เป็นอย่างดี

+------------------+---------------------------------------------------+
| 1.  ข้อมูลรางวัล    |                                                   |
| ธนาคารเกียรตินาคินปี |                                                   |
|     2555         |                                                   |
+------------------+---------------------------------------------------+
| ชื่อรางวัล          | ข้อมูลรางวัล (ปี 2555)                                |
+------------------+---------------------------------------------------+
| A-               | "A- " คงอันดับความน่าเชื่อถือ ระดับ A- แนวโน้มอันดับเครดิต   |
|                  | “POSITIVE”                                        |
|                  |                                                   |
|                  | จากบริษัท ทริสเรทติ้ง จำกัด                             |
+------------------+---------------------------------------------------+
| ระดับ "ดีเลิศ"      | ระดับ "ดีเลิศ" 100 คะแนนเต็ม (ต่อเนื่องเป็นปีที่ 6)          |
|                  | จากผลการประเมิน คุณภาพการประชุมสามัญผู้ถือหุ้นประจำปี 2555  |
| (100 คะแนนเต็ม)   | (Annual General Meeting : AGM)                    |
|                  | โดยสมาคมส่งเสริมผู้ลงทุนไทย                            |
|                  | และสำนักงานคณะกรรมการกำกับหลักทรัพย์และตลาดหลักทรัพย์     |
|                  | (ก.ล.ต.)                                          |
+------------------+---------------------------------------------------+
| รางวัล            | ธนาคารเกียรตินาคินได้รับรางวัล                          |
| Corporate        | "บริษัทที่มีธรรมาภิบาลดีเด่นของเอเชียประจำปี 2555 หรือ       |
| Governance Asia  | (Corporate Governance Asia Recognition Award      |
| Recognition      | 2012)" จากวารสาร Corporate Governance Asia        |
| Award            | วารสารชั้นนำด้านธรรมาภิบาลแห่งเอเชีย โดยธนาคารเป็น 1 ใน  |
|                  | 12 บริษัทในประเทศไทยที่ได้รับมอบรางวัลนี้                  |
+------------------+---------------------------------------------------+
| Investors'       | ธนาคารรับรางวัล "Investors' Choice Award"           |
| Choice Award     | จากผลการประเมินคุณภาพ                               |
|                  | การประชุมสามัญผู้ถือหุ้น คะแนนเต็ม 100% ต่อเนื่องกัน 4 ปี      |
|                  | (2552 – 2555) โดยสมาคมส่งเสริมผู้ลงทุนไทย              |
|                  | ภายใต้โครงการอาสาพิทักษ์สิทธิ์                           |
|                  | ซึ่งได้รับความร                                       |
|                  | ่วมมือจากสำนักงานคณะกรรมการกำกับหลักทรัพย์และตลาดหลักทรัพย์ |
|                  | (ก.ล.ต.) และตลาดหลักทรัพย์แห่งประเทศไทย               |
+------------------+---------------------------------------------------+
| SET Award of     | ธนาคารรับรางวัล SET Award of Honor                  |
| Honor            | ด้านการรายงานบรรษัทภิบาล                             |
| (ด้าน CGR)        | (Corporate Governance Report)                     |
|                  | ที่สามารถรักษาความโดดเด่นและมีความเป็นเลิศอย่างต่อเนื่อง 3 ปี |
|                  | (2553-2555) จากพิธีมอบรางวัล SET Awards 2012         |
|                  | โดยตลาดหลักทรัพย์แห่งประเทศไทย และวารสารการเงินธนาคาร  |
+------------------+---------------------------------------------------+
| SET Awards       | ธนาคารรับรางวัล บริษัทจดทะเบียนดีเด่น                    |
| (ด้าน CSR)        | ด้านความรับผิดชอบต่อสังคม (Outstanding Corporate       |
|                  | Social Responsibility Awards 2012)                |
|                  | ในกลุ่มบริษัทจดทะเบียนในตลา                            |
|                  | ดหลักทรัพย์แห่งประเทศไทยที่มีมูลค่าหลักทรัพย์ตามราคาตลาดสูงกว่า |
|                  | 10,000 ล้านบาท จากพิธีมอบรางวัล SET Awards 2012       |
|                  | โดยตลาดหลักทรัพย์แห่งประเทศไทย และวารสารการเงินธนาคาร  |
+------------------+---------------------------------------------------+
| รางวัล            | ธนาคารรับรางวัล "รัษฎากรพิพัฒน์"                        |
| "รัษฎากรพิพัฒน์"     | เชิดชูเกียรติผู้เสียภาษีที่ดีและถูกต้อง สมควรแก่การยกย่อง        |
|                  | เป็นตัวอย่างที่ดีสำหรับบุคคลทั่วไปรวมถึงผู้ประกอบการ           |
|                  | ทั่วประเทศ ในปี 2554 โดยกรมสรรพากร                   |
+------------------+---------------------------------------------------+